Borøya
Store norske leksikon,Geografi,Norges geografi,Agder,Tvedestrand
Borøya, øy i Tvedestrand kommune, Agder fylke, ved munningen av Oksefjorden som fører inn til Tvedestrandfjorden og Tvedestrand tettsted.
Øya er 3,4 km2 og har 232 innbyggere (2019). Høyeste punkt er Rendalsfjell (67 moh.) sentralt på øya.Hovedparten av bebyggelsen ligger på den sørlige del av øya, og består for en stor del av idyllisk trehusbebyggelse. Borøya har stort innrykk av sommerturister.Øya har broforbindelse med fastlandet, kystrutekai for Tvedestrand og fiskemottak på Hagefjordsbrygga. Kart  Les mer i Store norske leksikon Tvedestrand  Agder